**POSTUPAK UTVRĐIVANJA PSIHOFIZIČKE SPREMNOSTI DJETETA ZA UPIS U PRVI RAZRED**

**ZA ŠKOLSKU GODINU 2022./23.**

Postupak utvrđivanja psihofizičke spremnosti djeteta za upis u prvi razred uključuje:

1. procjenu psihofizičke spremnosti djeteta **koja se** **obavlja u** **Matičnoj školi u Garešnici, Kolodvorska 4 u vremenu od 21. ožujka 2022. do 7. travnja 2022. prema rasporedu objavljenom na mrežnim stranicama Škole dana 31. siječnja 2022. godine.**

Procjena uključuje utvrđivanje stupnja razvojnih karakteristika djeteta neposrednim uvidom i razgovor s roditeljem/skrbnikom.

Ukoliko posjeduje neki od dokumenata važnih za procjenu djeteta (nalaze i mišljenja psihologa , logopeda , predškolske ustanove i sl.) roditelj ih treba donijeti sa sobom u školu.

Dijete dolazi u pratnji **j**ednog roditelja. Kontakt tel. 095 378 6462.

1. procjenu psihofizičke spremnosti djeteta **kojeg**  **obavlja Školska medicina Zavoda za javno zdravstvo, Tim Daruvar, u vremenu od 7. do 22. travnja 2022. u prostorijama Doma zdravlja u Garešnici.** Krajem ožujka 2022. će na mrežnim stranicama Zavoda za javno zdravstvo biti otvoreni termini za Osnovnu školu Garešnica i tada će se roditelji moći prijaviti. **Nakon ispunjene prijave za termin pregleda, roditelj će na *mail* dobiti točan datum i vrijeme pregleda te dva obrasca:**

- Zdravstveni podaci o djetetu – odnijeti izabranom liječniku (pedijatar, obiteljski liječnik) da ga ispuni

- Upitnik za roditelje djeteta – ispunjava roditelj

Osim ovih obrazaca, na pregled kod školskog liječnika roditelj treba donijeti sljedeće:  
1. Zdravstvenu iskaznicu  
2. Cjepnu iskaznicu / Knjižica imunizacije  
3. Zubnu putovnicu izdanu i ispunjenu od strane stomatologa  
4. Medicinsku dokumentacija o kroničnim bolestima djeteta, operativnim zahvatima, specijalističkim pregledima (oftalmolog, fizijatar, alergolog, neuropedijatar, urolog, logoped, psiholog, defektolog...)